รัฐบาลไทย-ข่าวทำเนียบรัฐบาล-ปลัด มท. เชิญชวนนายอำเภอ 878 อำเภอทั่วประเทศ ร่วมเป็นส่วนหนึ่งของโครงการอำเภอนำร่อง บำบัดทุกข์ บำรุงสุข บูรณาการสร้างนักขับเคลื่อนยุทธศาสตร์นำการเปลี่ยนแปลง กระทรวงมหาดไทย
วันเสาร์ที่ 28 พฤษภาคม 2565
ปลัด มท. เชิญชวนนายอําเภอ 878 อําเภอทั่วประเทศ ร่วมเป็นส่วนหนึ่งของโครงการอําเภอนําร่อง บําบัดทุกข์ บํารุงสุข บูรณาการสร้างนักขับเคลื่อนยุทธศาสตร์นําการเปลี่ยนแปลง กระทรวงมหาดไทย
ปลัด มท. เชิญชวนนายอําเภอ 878 อําเภอทั่วประเทศ ร่วมเป็นส่วนหนึ่งของโครงการอําเภอนําร่อง บําบัดทุกข์ บํารุงสุข บูรณาการสร้างนักขับเคลื่อนยุทธศาสตร์นําการเปลี่ยนแปลง กระทรวงมหาดไทย เพื่อสร้างตัวแบบความสําเร็จ “ต้นแบบการทํางาน”
ปลัด มท. เชิญชวนนายอําเภอ 878 อําเภอทั่วประเทศ ร่วมเป็นส่วนหนึ่งของโครงการอําเภอนําร่อง บําบัดทุกข์ บํารุงสุข บูรณาการสร้างนักขับเคลื่อนยุทธศาสตร์นําการเปลี่ยนแปลง กระทรวงมหาดไทย เพื่อสร้างตัวแบบความสําเร็จ “ต้นแบบการทํางาน” เพื่อความผาสุกของประเทศไทย และความสุขของประชาชนอย่างยั่งยืน
วันนี้ (28 พ.ค. 65) นายสุทธิพงษ์ จุลเจริญ ปลัดกระทรวงมหาดไทย ได้เปิดเผยถึงความตั้งใจในการขับเคลื่อนโครงการอําเภอนําร่อง บําบัดทุกข์ บํารุงสุข บูรณาการสร้างนักขับเคลื่อนยุทธศาสตร์นําการเปลี่ยนแปลง กระทรวงมหาดไทย โดยกล่าวว่า เมื่อครั้งที่ พลเอก เปรม ติณสูลานนท์ อดีตประธานองคมนตรีและรัฐบุรุษ และอดีตนายกรัฐมนตรี ได้เคยเปรียบเปรยว่า “นายอําเภอที่ดีสามารถเป็นนายกรัฐมนตรีได้” ซึ่งจากวันนั้นถึงวันนี้ รัฐบาล ภายใต้การนําของ พลเอก ประยุทธ์ จันทร์โอชา นายกรัฐมนตรี มีความไว้วางใจและมอบหมายให้คนมหาดไทย ได้ช่วยกันในการบริหารจัดการและแก้ไขปัญหาความยากจนและความเดือดร้อนทุกเรื่องที่พี่น้องประชาชนกําลังประสบอยู่และไม่สามารถแก้ไขได้ด้วยตนเองในนามของศูนย์อํานวยการขจัดความยากจนและ พัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) ด้วยการน้อมนําแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนารถบพิตร มาเป็นแนวทางช่วยแก้ไขความเดือดร้อนของพี่น้องประชาชน ให้สามารถดํารงชีวิตด้วยความอยู่รอด ตามหลักปรัชญาของเศรษฐกิจพอเพียง เพื่อให้มีคุณภาพชีวิตที่ดีได้อย่างยั่งยืน จึงถึงเวลาแล้วที่ชาวมหาดไทยจะต้องช่วยกันเฟ้นหาผู้นําในพื้นที่ที่มีใจ มีความปรารถนา (Passion) ในการบําบัดทุกข์ บํารุงสุข เพื่อร่วมผนึกกําลังทุกภาคส่วน สร้าง “นักขับเคลื่อนยุทธศาสตร์นําการเปลี่ยนแปลง”
“กระทรวงมหาดไทยเป็นกระทรวงที่เก่าแก่อยู่คู่กับประเทศชาติมาอย่างยาวนานถึง 130 ปี และกําลังก้าวสู่ปีที่ 131 ในการเป็นกระทรวงหลักที่ทําหน้าที่สําคัญ คือ รักษาความมั่นคงภายใน บําบัดทุกข์ บํารุงสุข ให้พี่น้องประชาชน ไม่ว่าจะตําแหน่งใดในกระทรวงมหาดไทย ทั้งผู้ว่าราชการจังหวัด นายอําเภอ ปลัดอําเภอ หรือ กํานัน ผู้ใหญ่บ้าน ผู้นําท้องถิ่น ท้องที่ เรื่องใหญ่ที่คนมหาดไทย ต้องคํานึงถึงเสมอ คือ การช่วยเหลือน้องประชาชนให้มีชีวิตความเป็นอยู่ที่ดี มีความรักความสามัคคี เพื่อให้เกิดความมั่นคงในพื้นที่ และดูแลไม่ให้พี่น้องประชาชนต้องทุกข์ร้อนจากปัญหาต่าง ๆ เช่น อาชญากรรม ยาเสพติด และปัญหาอื่น ๆ ควบคู่ไปกับการพัฒนา และทํานุบํารุงให้พี่น้องประชาชนมีการมีงานทํา สามารถทํามาหากิน มีชีวิตความเป็นอยู่ที่ดี สุขภาพพลานามัยที่แข็งแรง ได้รับการส่งเสริมด้านการศึกษา ศิลปะ วัฒนธรรม ศาสนา ตลอดชีวิต เพื่อนําพาให้เกิดสิ่งที่ดีในสังคมให้ได้” นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ กล่าวต่อว่า จากการที่ท่าน พลเอก เปรม ติณสูลานนท์ อดีตประธานองคมนตรีและรัฐบุรุษ และอดีตนายกรัฐมนตรี ได้เปรียบเปรยว่า นายอําเภอที่ดีสามารถเป็นนายกรัฐมนตรีได้ พวกเราในฐานะ “คนมหาดไทย” เองก็เชื่อเช่นนั้นว่า นายอําเภอทุกคน คือ นายกรัฐมนตรีของอําเภอที่มีหน้าที่อันสําคัญยิ่งในการต้องทํางานร่วมกับพี่น้องประชาชน และทุกภาคีเครือข่ายทั้ง 7 ภาคี ทั้งข้าราชการทุกกระทรวง กรม ในพื้นที่ ผู้นําภาควิชาการ ผู้นําศาสนา ผู้นําภาคธุรกิจ ผู้นําภาคเอกชน ผู้นําภาคประชาสังคม ผู้นําท้องที่ ผู้นําท้องถิ่น และทุกภาคส่วน ขับเคลื่อนภารกิจตามนโยบายของรัฐบาลและของทุกกระทรวง แปลงสู่การปฏิบัติในระดับพื้นที่ โดยในขณะนี้ ข้อมูลจากแพลตฟอร์ม ThaiQM ที่กระทรวงมหาดไทย โดยกรมการปกครอง ได้จัดทําขึ้นเพื่อสํารวจ (Re X-Ray) ข้อมูลพี่น้องประชาชนที่ประสบปัญหาความยากจนและความเดือดร้อนทุกเรื่องที่ไม่สามารถแก้ไขได้ด้วยตนเอง ซึ่งนายอําเภอได้บูรณาการร่วมกับข้าราชการ และประชาชนจิตอาสา สามารถทําการสํารวจไปแล้ว ร้อยละ 80 พบว่า มีผู้เดือดร้อนอยู่ถึงเกือบ 5,000,000 ครัวเรือน และมีบางส่วนที่ตรงกับระบบบริหารจัดการข้อมูลการพัฒนาคนแบบชี้เป้า (Thai People Map and Analytics Platform : TPMAP) ของสภาพัฒนาการเศรษฐกิจและสังคมแห่งชาติ อันหมายความว่า ในตอนนี้คนมหาดไทยรู้แล้วว่ามีพี่น้องประชาชนที่จะต้องไปให้ความช่วยเหลือ บําบัดทุกข์ บํารุงสุข อยู่เป็นจํานวนมาก และที่สําคัญยิ่งกว่านั้น คือ เรารู้ว่าครัวเรือนไหนเดือดร้อน ทุกข์ร้อนเรื่องอะไร อาทิ บางครัวเรือนทุกข์ร้อนเรื่องการไม่มีบัตรประชาชน ไม่มีชื่อในทะเบียนบ้าน ไม่มีเงินส่งลูกส่งหลานเรียนหนังสือ หรือไม่มีที่อยู่อาศัยที่มั่นคงแข็งแรง หรือแม้แต่มีคน 200,000 กว่าครัวเรือน ไม่มีส้วมที่ถูกสุขลักษณะใช้ในครัวเรือน แต่ปัญหาที่น่าตกใจอีกปัญหา คือ การได้รับโอกาสทางการศึกษาของเด็กที่มีอายุระหว่าง 3 – 5 ขวบ ที่พบว่ามีจํานวนเป็นหลักแสนคนที่ไม่ได้รับโอกาสเรียนรู้และพัฒนาในศูนย์เด็กเล็ก หรือแม้แต่เด็กอายุ 6 - 14 ปี (ป.1 – ม.ต้น) จํานวนหนึ่ง ไม่ได้เข้าเรียนตามเกณฑ์ของกระทรวงศึกษาธิการศึกษาภาคบังคับ 12 ปี
นายสุทธิพงษ์ จุลเจริญ กล่าวเพิ่มเติมว่า ถึงเวลาแล้วที่ชาวมหาดไทยทุกคนจะต้องช่วยกันเฟ้นหาผู้นําในพื้นที่ที่เป็นนักบูรณาการผนึกกําลังทุกภาคส่วน ในการทําหน้าที่ “นายกรัฐมนตรีที่ดีที่อําเภอ” เราเชื่อมั่นว่านายอําเภอทุกคนมีใจ มีแรงปรารถนา มี Passion ที่อยากจะทํางาน ด้วยกลวิธีและรูปแบบการทํางานที่ดี ที่หลากหลาย แตกต่างกันไป ดังนั้น หากแนวทางหรือกระบวนการทํางานเหล่านี้ ถูกเก็บไว้กับตัวนายอําเภอเอง หรือหากเกษียณไปพร้อมกับท่านนายอําเภอที่กําลังจะเกษียณอายุราชการ หรือเลื่อนตําแหน่ง ย้ายตําแหน่ง สิ่งที่ดี ๆ ที่เป็นองค์ความรู้ก็จะหายไป เพราะบทเรียนจากการสั่งสมปฏิบัติราชการของท่านนายอําเภอทุกคน ทั้งความสําเร็จ และความล้มเหลว ต่างเป็นประสบการณ์ที่มีความสําคัญ ซึ่งจะเป็น “ต้นแบบในการทํางาน” ของคนมหาดไทยทุกคน
"ขอเชิญชวนท่านนายอําเภอทั้ง 878 อําเภอ สมัครเข้าร่วม “โครงการอําเภอนําร่อง บําบัดทุกข์ บํารุงสุข บูรณาการสร้างนักขับเคลื่อนยุทธศาสตร์นําการเปลี่ยนแปลง กระทรวงมหาดไทย” ที่สํานักงานจังหวัดทุกจังหวัด ภายในวันที่ 3 มิถุนายน 2565 และจะดําเนินการคัดเลือกอําเภอนําร่องฯ ระดับจังหวัด จังหวัดละ 1 อําเภอ โดยรอบสุดท้ายจะทําการคัดเลือกอําเภอนําร่องฯ ระดับกลุ่มจังหวัด กลุ่มจังหวัดละ 1 อําเภอ เพื่อจะเป็น "สุดยอด 18 นายอําเภอของประเทศไทย" เป็นทีมในการ Change for Good บําบัดทุกข์ บํารุงสุขให้กับพี่น้องประชาชน มาช่วยทําให้สังคมไทยเป็นสังคมที่ดีงามที่มีความสุขอย่างยั่งยืน และทําให้ทุกคนในสังคมได้รู้ว่า “คนมหาดไทยเป็น Momentum for Change” ซึ่งการรวมพลังนายอําเภอเข้าสู่ “โครงการอําเภอนําร่อง บําบัดทุกข์ บํารุงสุข บูรณาการสร้างนักขับเคลื่อนยุทธศาสตร์นําการเปลี่ยนแปลง กระทรวงมหาดไทย” ในครั้งนี้ ไม่มีคําว่า จะสําเร็จหรือจะล้มเหลว เพียงแค่ทุกคนมีใจและตั้งใจที่จะทําก็ถือว่าสุดยอดแล้ว (It’s ok to fail.) เพราะนายอําเภอทุกท่านคือ “ทีมมหาดไทย” ที่ทรงพลังแห่งการเป็นนักประสาน นักบูรณาการทุกภาคส่วนในพื้นที่ อันจะยังผลทําให้ประเทศชาติเกิดความผาสุก และทําให้พี่น้องประชาชนมีความสุขอย่างยั่งยืน